Nos Margareta, domina de Durnai, et Johannes, ejus filius, notum facimus quod nos viris religiosis fratribus de Moris quictavimus omnes querelas quas habebamus vel habere poteramus erga eos, super terris acquisitis ab iisdem fratribus apud Quercum et apud Billefeurre, de quibus modo investiti sunt. Item super amotione porte et molendini de Quercu et valli inter positi. Item super auctatione chemini. Actum anno Domini MºCCºXLºIXº, mense julio.